Singapore

Singapore on kaupunkivaltio Kaakkois-Aasiassa.

Matkailuneuvonta

 * Singapore - Matkaopas

Ymmärrä
Singapore on piskuinen mutta vauras kaupunkivaltio Malaijan niemimaan kärjessä, hädintuskin yksi aste pohjoiseen päiväntasaajalta. Lämpötila Singaporessa on noin +25-30°C läpi vuoden. Maan "kylmyysennätys" on +19,4°C! Lyhyitä sadekuuroja tulee lähes päivittäin, monsuunikauden aikana (marras-tammikuu) sataa enemmän. Aasian Sveitsinäkin tunnetussa maassa asuu ja työskentelee ihmisiä kaikkialta maailmasta; merkittävimmät kansanryhmät ovat kiinalaiset, malaijit ja intialaiset. Singapore tarjoaa matkailijalle rantoja, kulttuuria, museoita, luontoa, puistoja, pilvenpiirtäjiä, ostoskeskuksia, kaikkien valtauskontojen rukospaikkoja ja paljon muuta.

Tule
Suomen kansalaiset eivät tarvitse viisumia Singaporeen, maahan tullessa myönnetään 14-30 päivän oleskelulupa.

Singaporen tunnetun tiukka tulli sallii yleensä yhden litran olutta, yhden litran viiniä ja yhden litran väkeviä, Malesiasta tullessa ei kuitenkaan näitäkään. Tupakan maahantuonti on kiellettyä, paitsi yksi avattu aski (ei kartonki!) omaan käyttöön. Purukumin maahantuonti tai hallussapito on laitonta (ainoana poikkeuksena apteekissa myytävät nikotiini- ja xylitolipurkat), joskin tätä pykälää ei valvota kovinkaan tiukasti. Huumeista taasen joutuu hirteen. Kiellettyjä ovat myös porno, piraattituotteita (CD- ja DVD-levyt jne.), malesialaiset lehdet sekä Jehovan todistajien julkaisut.

Lentokoneella
Nopein reitti Suomesta Singaporeen on Finnairin suora, noin 12 tuntia kestävä reittilento. Toiseksi nopein reitti lienee Bangkokin kautta. Lento Bangkokiin kestää noin 10 tuntia, ja jatkoyhteys Singaporeen noin 2.5h lisää. Singaporen kansallinen lentoyhtiö, loistavasta palvelusta ja upouusista koneistaan tunnettu Singapore Airlines, lentää päivittäin Frankfurtiin ja kolme kertaa viikossa Kööpenhaminaan. Kaakkois-Aasian lentoja lentävät kanssa mm. Singapore Airlinesin sisaryhtiö SilkAir ja paikalliset halpayhtiöt Air Asia, JetStar  ja Tiger Airways. Penninvenyttäjän reitti käy ensin Lontooseen jollain halpalentoyhtiöllä ja Air Asialla Kuala Lumpurin kautta Singaporeen.

Changin lentoasema on kaakkois-Aasian vilkkaimpia lentokenttiä ja niittää joka vuosi "maailman paras lentokenttä"-palkintoja monien palveluidensa ansiosta: kentältä löytyy mm. uima-allas, elokuvateatteri ja 30 000 neliötä kauppoja ja ravintoloita. Terminaaleja on käytössä neljä, ja lentojen jako on sen verran sekava, että kannattaa tarkistaa lipusta mistä menee. Terminaalit 1, 2 ja 3 yhdistää ilmainen Airtrain-sukkula, mutta joidenkin halpisyhtiöiden Budget Terminaliin on otettava bussi T2:n kellarin syövereistä.

Halvin tapa kentältä kaupunkiin (S$1.90) on metro (MRT), jolla matka-aika kaupunkiin on puolisen tuntia, mutta vaatii ainakin yhden melko vaivattoman vaihdon laiturin halki Tanah Merahissa. Useimmat matkustajat suosivat takseja, jotka taittavat saman taipaleen 20 minuutissa ja maksavat päivisin S$15-30, öisin hieman enemmän.

Seletarin lentoasemaa (XSP) käyttävät vain Berjaya Airin potkurilennot Tiomanin ja Redangin saarille Malesiassa. Seletariin ei pääse ilman taksia.

Huom! Finnair aloittaa suorat lennot Singaporeen 2011: http://www.finavia.fi/medialle/tiedotearkisto/finavia_tiedotteet/finavia_tiedote?id=3050153

Junalla
Malaijan niemimaan rautatiet eli KTMB yhdistää Singaporen Kuala Lumpuriin ja sieltä edelleen Bangkokiin asti. Juna on huomattavan hidas ja kiikkerä, ja parhaatkin luokat aika lailla ajastaan jäljessä.

Bussilla
Singaporen ja Malesian yhdistävät Causeway-pengertie suoraan naapuroivaan Johor Bahrun kaupunkiin ja Kuala Lumpurin moottoritielle johtava Second Link-silta. Molempia pitkin kulkee lukemattomia busseja, joista valikoima alla:
 * Aeroline, tel. +603-62588800 (Malesia), . Luksusbusseja, joiden hintaan sisältyy ateria, sähkötöpseli, pienois-lounge, ym.  Alk. S$47.
 * Erinomainen keskihintainen vaihtoehto: ei tarjoilijoita tai turhia roippeita, mutta reilun kokoiset penkit ja suora reitti Second Linkiä pitkin. Bussit lähtevät Kuala Lumpurista Bangsarin LRT-asemalta ja saapuvat Singaporessa Novena Squaren ostarille, heti Novenan MRT-aseman viereen.
 * NiCE, tel. +65-62565755,.
 * Transnasional, tel. +602-62947034 (Malesia), . Malesian isoin bussifirma, tarjoaa suoria busseja ympäri maan.
 * Transtar, tel. +65-62999009, . "First Class" bussit ovt lähempänä ensimmäisen luokan lentokonetta kuin bussia, sillä matkustajia hoivaavat hierontatuolit, bussiemot ja on-demand DVD joka penkissä. First Class/Executive/SuperVIP alk S$60/39/25.

Matka Kuala Lumpuriin kestää nopeimmillaan nelisen tuntia, mutta voivat venähtää paljon pidemmäksikin jos matkalla on ruuhkaa, erityisesti ainaisesti jumissa olevaa (mutta halvempaa) Causeway'ta käytettäessä.

Laivalla
Kaakkois-Aasiassa liikkuvat risteilyalukset pysähtyvät useimmiten Singaporessa. Laivayhteyksiä on myös Malesian ja Indonesian saarista.

Liiku
Singaporen julkinen liikenne on kaikenkaikkiaan erinomainen. Jos aiot olla Singaporessa kauemmin kuin päivän pari, kannattaa investoida ez-link -korttiin, jota voi käyttää kaikissa julkisen liikenteen välineissä (paitsi taksit). Kortin hinta on S$15, sisältäen S$5 pantin ja S$10 arvoa, ja sillä saa myös kaikista lipuista 15% alennuksen.

Parhaan kulkureitin neuvoo gothere.sg, joka osaa bussien ja metron lisäksi jopa arvata taksimatkan hinnan.

Metrolla
Singaporen metro eli Mass Rapid Transit (MRT) muodostaa saaren julkisen liikenteen selkärangan. Metron neljä linjaa kulkevat saaren laidasta laitaan, junat ja maanalaiset asemat ovat ilmastoituja ja vuoroväli on tiheä, joskin aamuisin ruuhka-aikaan voi silti tulla tiivis tunnelma. Kertalippu maksaa etäisyydestä riippuen S$0.80-2.00, plus ärsyttävä S$1 pantti, josta voi hankkiutua eroon ostamalla ez-linkin. Osta lippu automaatista, napauta se kulkuportin lukijaan asemaan mennessä, ja uudestaan lähtiessä. Pantin saa automaatista takaisin.

Bussilla
Bussit kulkevat sinne minne metrot eivät, mutta ovat hieman hankalampia käyttää, erityisesti ilman ez-link-korttia &mdash; käteisellä maksaessa kysy kuljettajalta paljon matkasi tulee maksamaan. Nouse sisään etuovesta, poistu takaa, ja muista käyttää korttia lukijan päällä molemmalla kerralla. Kaksikerrosbusseja on paljon ja niiden yläkerroksen etupenkeiltä on hyvä katsella maisemia.

Taksilla
Singaporen taksit ovat suomalaisen mittapuussa halpoja ja tehokkaita: lähtötaksa on vain S$2.80 ja harva matka maksaa yli S$15. Kuskit käyttävät mittaria tunnollisesti ja huijaaminen on lähes tuntematonta. Huomaa kuitenkin monet pienet mätkyt jos olet liikkeellä ruuhka-aikaan (35%), keskustassa (S$3), pyhäpäivänä (S$1), öisin (50%) ym, ja olet myös velvollinen maksamaan ERP-tietullit. Pe/la-iltaisin tai kaatosateessa on paras soittaa taksi paikalle taksikeskuksesta, puh. 6342-5222, mutta tästäkin palvelusta rokotetaan S$2.80-4.00.

Ydinkeskustassa taksit saavat ottaa asiakkaita kyytiin vain taksitolpilta, joita löytyy mm. ostoskeskusten ja metroasemien luota. Muualla kaupungissa taksit voi helposti vinkata kadultakin.

Laivalla
Bumboat-nimellä kulkevat veneet seilaavat Singapore-joella ja tarjoavat hyviä näkymiä keskustan pilvenpiirtäjistä.

Rikšalla
Kolmipyöräiset polkupyörärikšat tööttäilevät keskustan turistikohteissa. Tämä kulkumuoto on yksinomaan turisteille suunnattu ja hinnoiteltu sen mukaisesti: lyhyinkin kyyti maksaa S$10-20 ja tunnin kiertue ainakin S$50.

Jalan
Aasialaiseksi suurkaupungiksi Singapore on erinomaisen jalankulkijaystävällinen, mutta ympärivuotinen trooppinen ilmasto tarkoittaa, että kävely on päiväsaikaan varsin hikistä hommaa. Joen rannat, Orchard Road ja monet etniset alueet (Chinatown, Pikku-Intia, ym) voi silti varsin mukavasti tutkia kävellen, kunhan käy välillä ilmastoiduissa tiloissa vilvoittelemassa. Auringon laskettua helle hellittää hieman ja erityisesti joen tai meren rannalla voi puhaltaa tuulenvirekin.

Puhu
Singaporella on neljä virallista kieltä, mutta kaikkien hallitsema yleiskieli on englanti. Paikallinen murre, kiinaa, malaijia ja välillä muitakin kieliä sekoittava singlish voi tosin ensi alkuun aiheuttaa hieman hämmennystä.

Näe
Eläimistä kiinnostuneiden kannattaa tutustua Singaporen eläintarhoihin. Kahden/kolmen kohteen liput $32/$45.


 * Aasian ellei koko maailman upeimpia eläintarhoja.


 * Maailman ensimmäinen vain öisin avattu eläintarha, johon voi tutustua jalan tai minijunalla.


 * 


 * Sentosan keinotekoinen "paratiisisaari" puolestaan tarjoaa elämyksiä ja mukavia hiekkarantoja, joskin uimista ei voi hyvällä omallatunnolla suositella. Saarella sijaitsee myös Universal Studiosin huvipuisto, jonne tiketti kustantaa päältä $70.

" lat="" long="">Täältä löytää useimmat merenelävät "aidossa" ympäristössään.
 * Singaporen virallinen symboli, 8.6 m korkea, painaa 70 t, ruiskuttaa päivittäin vettä. Singaporen matkailutoimen vuonna 1964 suunnittelema patsas esittää puoliksi kissaa, puoliksi kalaa.


 * Kaupunkivaltion vanhin silta ja ainoa riippusilta, rakennettu 1869 Singaporejoen yli.


 * Stamford Rafflesin, Singaporen perustajan patsas on pystytetty siihen paikkaan mihin hänen luullaan astuneen maihin. Patsas ja taustalla olevat pilvenpiirtäjät ovat oiva paikka ottaa kuva itsestään. Tämä patsas on muuten jäljitelmä, alkuperäinen seisoo nykyään Victoria-teatterin ulkopuolella.


 * Kuten nimi kertoo, museo käsittelee Aasian sivilisaatioita joskin painopiste on Singaporen tai lähialueiden kulttuurissa. Myös väliaikaisia näyttelyjä.


 * Ennen sivilisaatioiden museon osa, nykyään itsenäinen museo joka kertoo paikallisesta Pernakan-kansasta. Itse rakennus, jossa museo sijaitsee on myöskin näkemisen arvoinen.


 * Brittiläinen toisen maailmansodan Singaporen päämajassa toimii nykyään aiheeseen liittyvä museo.

vartionvaihtoseremonia joka kuukauden ensimmäisenä sunnuntaina.
 * Nykyinen presidentinpalatsi oli ennen Singaporen siirtomaan hallitusrakennus. Rakennuksen yhteydessä useita puistoja,


 * Entinen Singaporen historian museo on remontoitu ja laajennettu. Museo esittelee kaupunkivaltion historiaa ja nykyaikaa.


 * Vanhin Hokkien-temppeli Singaporessa, rakennettu 1821 mutta remontoitu 2000.

Tee

 * Vuoden suurin juhla, joka kestää 42 päivää. Kiinalaisväestö järjestää näyttäviä paraateja, koristaa kadut ja laittaa perinteistä uudenvuodenruokaa.


 * Ajetaan katuradalla sesongin loppupuolella eli syksyllä. Kilpailujen yhteydessä myös konsertteja ja muita tilaisuuksia.</do>


 * 1800-luvulla Singaporen ensisijainen kulttuurikeskus.</do>


 *  Benjihypyn variaatio - lennä halki ilmojen kuminauhan kyydissä. Ei heikkohermoisille.</do>


 * <see name="Marina Bay Sands Casino" alt="" address="" directions="" phone="" email="" fax="" url="http://www.marinabaysands.com" hours="24 h" price="">Kasino Marina Bay-kaupunginosassa jossa on 600 pelipöytää ja 1500 automaattia. Ulkomaalaiset pääsevät ilmaiseksi sisään, 21 vuoden ikäraja koskee kaikkia.


 * 150 metrin korkuinen maailmanpyörä on maailman korkein. Kierros kestään puolisen tuntia. </do>

Osta
Singaporen valuutta on Singaporen dollari (SGD, S$, $, dollar), joka on jaettu 100 senttiin (cent). Vaihtokurssi euroon vuoden 2010 lopussa (ja jo useamman vuoden ajan) on lähes tarkalleen S$1,70=&euro;1, eli S$1=&euro;0,60. Brunein dollari on sidottu kiinteästi Singaporen dollariin ja on käypää valuuttaa Singaporessakin.

Ravintoloissa hinnat ilmoitetaan usein muodossa $19.99++, mikä tarkoittaa, että laskuun lisätään palvelu (10%) ja liikevaihtovero (7%). Hotellin ovimikkoja lukuunottamatta (n. S$2/laukku) juomaraha ei juuri ole tarpeen Singaporessa, ja taksitkin poikkeuksetta palauttavat vaihtorahan viimeiseen senttiin asti.

Luottokortit kelpaavat lähes kaikkialla isompiin ostoksiin, tosin esim. elektroniikkaa ostaessa siitä saatetaan veloittaa 3-5% ylimääräistä ja taksit rokottavat 15%. Pankki-automaatteja ja rahanvaihtopisteitä löytyy jokaisesta ostoskeskuksesta. Matkashekkejä voi vaihtaa käteiseksi, mutta ne eivät yleensä kelpaa sellaisenaan maksuvälineiksi.

Hintataso
Naapureihinsa Kaakkois-Aasiassa verrattuna Singapore on kallis, mutta Euroopan mittatasoon verrattuna Singaporessa on suorastaan halpaa. Reppumatkaaja pärjää oikein hyvin S$50 päiväbudgetilla, sillä punkka hostellissa maksaa noin S$20 ja ateria hawker centressa alle S$5. Vain parhaat hotellit Singaporessa maksavat yli S$200.

Shoppailuopas
Singapore on yksi maailman suurimmista shoppailukohteista, kauppakeskuksia ja valinnanvaraa on runsaasti ja hinnat ovat useimmiten kohdallaan. Muista kuitenkin että tavarat voi olla hankala saada kotiin asti (laajakuvatelevisio kuin ei hyväksytä käsimatkatavaraksi) ja kun kyseessä on EU-alueen ulkopuolelta ostetusta tavarasta tulli voi kiinnostua jos tuot mukanasi paljon ostoksia.


 * Antiikkia: Orchard-kadun Tanglin Shopping Centren toisessa kerroksessa sekä Chinatownin South Bridge Roadin kaupoista.


 * Etnisiä tuotteita: Kiinalaiset erikoisuudet löytää luonnollisesti Chinatownista, malajituotteita Geylangista kaupungin itäosassa sekä typillisiä intialaisia tuotteita Little Indiasta.


 * Hi-fi laitteistoja: Adelphi Riversidessa on paljon audiokauppoja.


 * Kameroita: Peninsula Plaza lähellä kaupungintaloa tarjoaa parhaan valikoiman kamerakauppoja. Kameroita ostaessa kannattaa ensin katsoa hintataso lentokentän myymälöistä - turistien suosimissa kaupoissa kameran ostajaa viilataan joskus linssiin.


 * Kankaita: Arab Streetillä Bugisin kaupunginosassa sekä Pikkuintiassa.


 * Kelloja: Kalliit kellot ovat verrattain halpoja Singaporessa. Ngee Ann City Orchard-kadulla tarjoaa valikoiman kelloliikkeitä, ja Marina Bayssa on Cortina Watch Espace-niminen kauppa jossa on monenmerkkisiä kelloja.


 * Kirjoja: Wheelock Placen Borders sekä Ngee Ann Cityn Kinokuniya ovat suurimmat kirjakaupat. Molemmat sijaitsevat Orchard-ostoskadulla. Kolmas merkittävä kauppa on VivoCityn Page One. Kokoelma antikvariaatteja ovat Far East Plazan ympärillä sekä Bras Basah Complexin yhteydessä ja niissä voit saada alennusta jos ostat monta kirjoja. Yliopiston yhteydessä on kirjakauppoja jossa voi ostaa englanninkielisiä yliopistokirjoja jopa 80% halvemmalla kuin länsimaissa.


 * Komponentteja: Keksijät ja muut elektroniikan ystävät löytävät komponentteja ja työkaluja Sim Lim Towerista (Sim Lim Squaren yhteydessä) lähellä Little Indiaa.


 * Kulutuselektroniikkaa: Verrattain halpaa Singaporessa. Funan IT Mall, äsken mainitty Sim Lim Tower sekä Mustafa-ostoskeskus Little Intiassa ovat hyviä vaihtoehtoja. Näissä sinun pitää välttää Orchard Roadin turistikauppoja jollet halua maksaa ylihintaa. Australialainen Harvey Norman-ketjulla on useita toimipaikkoja kaupungissa; suurin on Harvey Norman Megastore Millenia Walkilla. Singaporessa myytävät laitteet toimivat 230 V jännitteellä tosin brittiläisellä pistokkeella.


 * Kännyköitä: Kilpailukykyisesti hinnoiteltu - lähes kaikilla on kännykkä ja myymälöitä on runsaasti. SIM-lukitusta ei tunneta joten niitä voi käyttää missä vain ja monessa kaupassa voit saada alennusta jos annat vanhan hyväkuntoisen puhelimen myymälään.


 * Musiikkia: HMV Somerset 313essa Orchardilla on Singaporen suurin musiikkikauppa, HMV:llä on myös pienempi kauppa CityLink-keskuksessa Raffles City ja Suntec City Mallin välillä. Gramophone-ketjulla on useimmin halvemmat hinnat ja heillä on runsas määrä liikkeitä Orchardilla, Capitol Centressä, North Bridge Roadilla ja Ngee Ann Cityssä.


 * Pelejä: Suuri valikoima ja verrattain edulliset hinnat. Muista kuitenkin että Singaporessa myytävät pelit ovat eri aluekoodilla kuin esim. Suomessa joten vaikka peli onkin tehty esim. XBOX360:lle se ei toimi eurooppalaisessa boksissa.


 * Peranakan-tuotteita: Singaporen alkuperäisasukkaiden vaatteita, keramiikkaa ja taidetta voi ostaa kaupungin itäosassa Katongin alueella. Antiikit ovat varsin kalliita mutta uudet replikat ovat usein varsin edullisia.


 * Tietotekniikkaa: Jos tiedät tasan tarkkaan mitä haet, Sim Lim Square Little Indian lähellä on hyvä paikka, muuten kannattaa suunnata Funan IT Malliin Riversideen. Challenger on paikallinen ketju jolla on kahdeksan kulutuselektroniikkaa myyvää liikettä ympäri kaupunkia, suurin niistä on Funanin kuudennella kerroksella.


 * Ruokaa: Paikalliset lähikaupat Cold Storage ja NTUC Fairprice ovat kaikkialla. Jos etsit erikoisuuksia, Jason's Marketplace Raffles Cityn kellarikerroksessa ja Tanglin Market Place Tanglin Mall-keskuksessa (molemmat Orchardilla) kuuluvat parhaimpiin herkkukauppoihin. Takashimaya-keskuksen kellarissa on monta pientä ruokakauppaa. Edullisemmat hinnat ja enemmän tunnelmaa tarjoavat ulkoilmamarkkinat kuten Little Indian Tekka Market.


 * Teetä: Chinatowning Yue Hwa (2 krs.) on sekä halpa ja monipuolinen paikka ostaa teetä, vaihtoehtona on Orchardin Lucky Plazan Time for Tea. Samalla suunnalla löytää myös englantilaista teetä.


 * Urheiluvälineitä: Queensway Shopping Centressä Alexandra Roadin vieressä ja hieman syrjällä (ota taksi) on paljon urheiluvälinekauppoja. Tingi! Tavarat maksavat puolet siitä mitä Orchardilla. Velocityllä (Balestierin kaupunkiosassa) on myös hyvä valikoima urheiluliikkeitä joskin hinnat ovat hieman korkeampia siellä. Taistelulajitarvikkeita löydät Chinatownista. Muista että jos aiot ostaa miekkoja tai muita aseita tarvitset poliisilta luvan että saat viedä niitä maasta.


 * Vaatteita, mittatilaus: Melkein kaikilla hoteilleilla on oma räätäli, ja Chinatownissa palvelujaan tarjoavat räätälit roikkuvat hihassasi. Kuten muuallakin, laatu vaihtelee hinnan mukaan - mittatilauspaita maksaa halvimmillaan $40, mutta Raffles Hotelin räätälillä se maksaa vähintään $120.


 * Vaatteita, merkki: Ostoskeskukset Ion, Ngee Ann City (Takashimaya) ja Paragon Orchardilla.


 * Vaatteita, nuoriso: Bugis-alueen vaatekaupat suuntautuvat nuorille ja hintatietoisille. Kannattaa myös käydä Orchardin Far East Plazalla ja Heerenin ylimmällä kerroksella. Wisma Atrian ja Ngee Ann Cityn kellarikerroksissa on useita vaatekauppoja nuorten makuun.


 * Vesiurheiluvälineitä: Kalastus- ja sukellusvälineitä löytää Bugisin alueella, Beach Roadilla Concourse-ostoskeskuksen vastapäätä.


 * Väärennöksiä: Toisin kuin muualla Kaakkois-Aasiassa väärennöksiä ei ole avoimesti myytävänä (ja sellaisten maahantuonnista seuraa kovia sakkoja!). Väärennöksiä löytää kuitenkin Little Indiasta ja Bugisista.

Ostaessasi yli $100 verran tavaroita samasta kaupasta yhden päivän aikana voit saada ALV:n takaisin lentokentällä, joskin se vaatii hieman papereiden täyttöä.

Syö
Syöminen ja shoppailu ovat Singaporen kansallisurheilut, ja Singaporen villi sekamelska kiinalaisia, malaijeja, intialaisia ja kaikkia muita maailman kansalaisuuksia on tuottanut yhden maailman maukkaimmista keittiöistä. Esimerkkejä tyypillisistä singaporelaisista ruuista:


 * Bak kut teh &mdash; Yrttinen possunlihakeitto, joka tarjoillaan aina teen kanssa ja nautitaan riisin ja you tiao-pullan kera
 * Chilli crab &mdash; Singaporen epävirallinen, lautasen kokoisesta jättiravusta valmistettu kansallisruoka. Melko kallista ja legendaarisen sottaista, älä pistä parhaita vaatteita päälle!
 * Hokkien mee &mdash; Paistettuja nuudeleita merenelävien kera
 * Laksa &mdash; Singaporen toinen kansallisruoka, eli mausteinen nuudelikeitto, jossa kookosmaitoa
 * Fried carrot cake &mdash; valkosipulinen paistos, jossa nimestä huolimatta on retikkaa eikä porkkanaa
 * Otak-Otak &mdash; banaaninlehdessä paistettua maustettua kalamassaa
 * Rojak &mdash; hedelmiä tulisessa kastikkeessa
 * Roti prata &mdash; etelä-intialainen leipä, johon erilaisia lisukkeita (mm. telur eli kananmuna)
 * Satay &mdash; grillivartaita, joita dipataan pähkinäiseen kastikkeeseen

Singaporelaisin paikka syödä on hawker centre, eli "kaupustelijakeskus", johon nimensä mukaisesti on koottu kymmeniä ellei satojakin pieniä, yleensä vain yhteen tai kahteen ruokalajiin erikoistuvia kojuja. Näistä löytyy runsas valikoima eri aasialaisten keittiön herkkuja ja myös suppea valikoima länsimaisempaa ruokaa (ranskalaisia, wienerschnitzeliä) kohtuulliseen hintaan (3-6$/annos). Aito hawker centre ei ole ilmastoitu, mutta jokaisesta ostoskeskuksesta löytyy food court, jossa voi syödä saa samaa ruokaa hikoilematta ja vain himpun verran kalliimmalla.

Kalliimpiakin ravintoloita Singaporesta toki löytyy, mutta paikallisen ruuan kanssa maksamalla enemmän saa lähinnä vain kalliimpia aineksia (hainevää, abalonia, ym.) ilman että itse maku juurikaan paranee. Japanilainen ruoka on taasen Singaporessa suosittua ja yleensä erinomaista, ja alle $20 saa jo varsin maittavan annoksen.

Edulliset

 * <eat name="Lau Pa Sat" address="18 Raffles Quay" directions="Raffles Place MRT" phone="" email="" fax="" hours="" price="" url="">Sijainniltaan hawkereista kätevin, tämä viktoriaanisen täytekakun näköinen pytinki on vain kivenheiton päässä Boat Quaysta. Auki 24t, mutta monet kojut, erityisesti legendaarinen Satay Club-rivistö eteläpuolella, aukeaa vain iltaisin.


 * <eat name="Song Fa Bak Kut Teh" alt="" address="11 Bridge Rd" directions="Clarke Quay MRT, opp Central" phone="+65-65336128" url="http://www.songfa.com.sg/" hours="To-Su 11-21" price="$5.50/annos" lat="" long="">Suosittu bak kut teh-spesialisti joka tarjoaa kevyttä pippurista Teochew-keittoa, jonka kanssa sopii suolattuja vihanneksia (mui choy), paistettuja munkkeja (you tiao) ja riisiä. Usein täynnä, mutta palvelu on nopeaa.


 * <eat name="Asian Food Mall" alt="" address="304 Orchard Road, kellari" directions="Lucky Plaza" hours="10-22" price="$3">Yksi alueen halvimmista ruokapaikoista. Hinnat ovat 30% alhaisempia kuin naapuroivissa ruokapaikoissa, mutta laatu on sama. Kioskit tarjoavat paikallista ja aasialaista ruokaa: kanariisikioskeista on tavallisesti ruoka loppu ennen sulkemisaika ja ayam penyet on myös varsin suosittua.


 * <eat name="Killiney Kopitiam" address="67 Killiney Rd" directions="Somerset MRT" url="http://www.killiney-kopitiam.com/" price="S$1-5">Paikallinen legenda jolla on useita toimipaikkoja ympäri kaupunkia. Tavallisen näköinen coffeeshop on täynnä ihmisiä syömässä kaya-paahtoleipiä (pieni lautanen $3, iso $5). Lounaaksi tai illalliseksi, kokeile kana-curryä paahdetun ranskanleivän kera ($4.50).


 * <eat name="Gluttons Bay" address="Esplanade Mall #01-15" hours="päivittäin 18 -03" phone="+65-63367025" price="$5-30">12 Singaporen tunnetuinta hawkereita samassa paikassa. Plussana sijainti joen rannalla josta näkee kaupungin.


 * <eat name="Deli Moroccan" address="30 Bussorah Street" phone="+65-91215121" price="$5">Maliji-marokkolaispariskunnan omistama edullinen ruokapaikka jossa on kaupungin paras couscous ja kallein ruoka listalla on $6,50. Tule aikaisin, sillä palvelu on hidasta ja suosituimmat ruoat ehtivät välillä loppua. Vältä sateisia päiviä sillä sisäpaikkoja on vähän.


 * <eat name="Tian Tian Hainanese Chicken Rice" address="Maxwell Centre #01-10" hours="Ti-Su 11-20, käytännössä ruoka on jo aikaisemmin loppu" price="$3">New York Timesin mukaan kaupungin parasta kanaa ja riisiä, tunnistat oikean kojun siitä että jonot ovat pitkät. Älä unohda kokeilla paikan omaa chilikastiketta.


 * <eat name="Saravana Bhavan" address="84 Syed Alwi Rd" phone="+65-6297-7755" hours="8-23" url="http://www.saravanabhavan.com">Chennailaisen ravintolaketjun Singaporen toimipiste, tarjolla kasvisruokaa. Massiivinen lounas $4.80 tai ruokalajia erikseen pari dollaria kappale. Kokeile rava dosaa, $2.60.

Keskihintaiset

 * <eat name="Epicurious" address="60 Robertson Quay #01-02" phone="+65-67347720" hours="ti-pe lounas/illallinen, la-su koko päivä (aamiainen kello 13 asti)">Herkkukahvila joka tunnetaan monipuolisista aamiaisistaan. Vihreitä kananmunia, kinkkua ja pestoa $12, tuoretta mehua $5.


 * <eat name="Ichibantei" alt="" address="60 Robertson Quay #01-13" directions="" phone="+65-67333923" url="http://www.ichibantei.com.sg" hours="11:30-23 joka päivä" price="$10" lat="" long="">Osakalainen ravintola, ehkä Singaporen paras ramen-ravintola. Erikoisuutena nuudeleita.


 * <eat name="Inle Myanmar Restaurant" address="111 North Bridge Rd" phone="+65-63335438" price="$5-10" hours="11-22">Burmalainen ravintola, asiakaskuntakin on suurelta osin paikalisia burmalaisia.


 * <eat name="Din Tai Fung" address="290 Orchard Rd #B1-03/06" directions="Paragon" hours="joka päivä 10-22">Palkitun taiwanilaisen ketjun ravintola, erinomainen xiao long bao ($8.50). Parhaimpaan lounas- ja illallisaikaan joudut jonottamaan mutta paikka on iso ja jonot liikkuvat nopeasti. Toinen ravintola Wisma Atria-ostoskeskuksen yhtedessä.


 * <eat name="Shimbashi Soba" alt="" address="290 Orchard Road #B1-41" directions="Paragon" phone="" url="" hours="" price="$10-20" lat="" long="">Singaporen parhaimmat japanilaiset käsin valmistetut soba-nuudelit. Paras aika tulla on lounas, jolloin on $15 lounastarjouksia.


 * <eat name="Seafood Harvest Restaurant" alt="" address="200 Victoria Street Singapore, Parco Bugis Junction Level 02-49">Merenantimia tarjoava ravintola jossa on lounastarjouksia hintaan $9.80. Myöskin ruokalistalta rapuja, ostereita, hummeria ja salatteja.


 * <eat name="Khansama" alt="" address="166 Serangoon Road" directions="" phone="+65-62990300" url="" hours="" price="" lat="" long="">Alakerroksessa edullinen coffeeshop-tyylinen ravintola (alle $5) ja keskitason ilmastoitu ravintola (pääruoat $5-10). Reilut annokset, parhaiten tunnettu tandoori-annoksista ja chaat alkuruuista.

Hintavat

 * <eat name="Gyu-Kaku" address="81A Clemenceau Ave #01-18/19" directions="UE Square" phone="+65-67334001" price="$35" url="http://www.gyu-kaku.com.sg">Tyylikäs japanilainen grilliravintola, suuri wagyu-valikoima (japanilaista naudanpihviä) ja sivuruokia. Ei kasvisvaihtoehtoja.


 * <eat name="Jumbo Seafood" alt="" address="20 Upper Circular Road #B1-48" directions="The Riverwalk" phone="+65-65343435" url="http://www.jumboseafood.com.sg/" hours="" price="$50" lat="" long="">Meren antimia tarjoava ravintola hyvällä sijainnilla, erikoisuutena chiliravut. Toinen ravintola Riverside Pointilla.


 * <eat name="Quayside Seafood Grill" address="Clarke Quay Block A" directions="Hooters" phone="+65-63380138" price="$50">Korkeatasoinen singaporelainen meriravintola Quaylla, auki vain iltaisin. Pippurirapu on hyvä mutta aika hintava, noin $60-80/kpl.


 * <eat name="Chatterbox" alt="" address="333 Orchard Rd" directions="Meritus Mandarin 39F" phone="+65-68316291" email="" fax="" url="" hours="" price="">Ehkäpä kaupungin tunnetuin chicken rice-ravintola ja $30 hinnalla varmaankin kallein. Kuitenkin suuret annokset, ilmastointi, hieno sisustus a panoramanäkymä Orchard-kadulle. Usein täynnä, joten soita etukäteen tai syö sama ateria viereisessä Observation Loungessa. (Budget-vaihtoehto on Mr Chicken Rice Downtown East-ostoskeskuksessa Singapore Flyerin vieressä. Omistaja on Chatterboxin alkuperäinen kokki ja samanlainen ateria maksaa $3!)


 * <eat name="Crystal Jade Palace" address="391 Orchard Rd #04-19" directions="Ngee Ann City" phone="+65-67352388" hours="Lunch 11:30 AM-3 PM, dinner 6:30-22:30" price="lounas $25, illallinen $50">Kantonilaista ruokaa tarjoavan ketjun lippulaivaravintola. Illallinen on melko kallis, mutta lounaassa hinta on kohdallaan. Kokeile dim sumia ja paistettua lihaa wonton-nuudeleiden kera. Varaa etukäteen, muuten voit joutua jonottamaan jopa tunnin.


 * <eat name="Uluru" alt="" address="36 Duxton Hill" directions="Berjaya Hotellin takana" phone="+65-62233654" url="http://www.uluru.com.sg/" hours="arkisin 12-14 ja 18-22, la-su 10-" price="$55" lat="" long="">Tunnelmallinen australialainen Steakhouse, kunnon annokset.

Juo
Tiukkapipoisesta maineestaan huolimatta Singaporen yöelämä on yllättävänkin vilkasta, vaikkei nyt ihan yhtä villiä kuin vaikkapa Bangkokissa. Kuka tahansa Aasiassa vieraileva artisti käy lähes varmasti Singaporessa kääntymässä ja erityisesti superklubi Zouk on niittänyt maailmalla mainetta ja kunniaa.

Klubit ja baarit keskittyvät joelle kolmen Quayn rantaan, eli idästä länteen Boat Quay (pankkiireja ja turisteja), Clarke Quay (nuorekkain ja trendikkäin) ja Robertson Quay (expatteja ja paikallisia). Bilekansa alkaa valua paikalle puoliltaöin ja useimmat baarit ja klubit jatkavat pikkutunneille asti, jotkut jopa ympäri vuorokauden. Singaporelaiset ovat eniten liikkellä perjantaisin ja hieman vähemmissä määrin lauantaisin, mutta sunnuntai on epävirallinen homo-ilta monessa paikassa. Alkoholitarjoilun ikäraja on 18, mutta moni klubi noudattaa tiukempaa linjaa. Pukukoodeja ei valvota kovin tiukalla kädellä, mutta shortseja ja tennareita karsastetaan.

Alkoholi
Tuskaa tuottaakin lähinnä alkoholin hinta, joka on verotettu Suomeakin kalliimmaksi: pullo paikallista peruskalja Tigeria maksaa S$3 supermarketissa, S$6 hawker centressa ja S$10-15 baarissa. Plussapuolella on kuitenkin se, että lähes kaikki baarit houkuttelevat alkuillasta happy hour -tarjouksilla ja klubien sisäänpääsyyn (S$20-35) sisältyy yleensä pari drinkkilippua. Keskiviikkoisin ja torstaisin monessa paikassa on Ladies' Night, jolloin naiset saavat rutkasti alennettua tai jopa ilmaista viinaa. Halvinta kaljaa saa hawker centreissa, kannullisen samaan hintaan kuin pullollisen trendipaikoissa.

Lopulta mainittakoon vielä saaren nimikkopaukku Singapore Sling, äitelänmakea vaaleanpunainen sekoitus giniä, ananasmehua ja likööriä. Juoma keksittiin Raffles-hotellin Long Barissa ja siellä sitä sekoitellaan edelleen turisteille ämpärikaupalla ($26/kpl), mutta useimmille riittää yksi.

Tupakointi
Tupakointia rajoitetaan ankarasti Singaporessa. Ilmastoiduilla alueilla ei saa tupakoida ja tupruttelu on ulkonakin kiellettyä mm. bussipysäkeillä ja (tarkkaan rajattujen alueiden ulkopuolella) hawker centreissa. Veristen keuhkojen kuvilla vuorattu aski maksaa alkaen S$12 ja maahantuonti on kiellettyä. Kumma kyllä, lähtiessä lentokentän tax-freesta voikin sitten ostaa savukkeensa hyvinkin halvalla.

Baarit ja pubit

 * <drink name="Bar 84" alt="" address="76 Robertson Quay" directions="" phone="+65-62350002" url="http://www.galleryhotel.com.sg/html/indulge_bar84.html" hours="" price="" lat="" long="">Paikallisten kesken Magic Bar. Bartenderi-taikuri Hashi-san viihdyttää asiakkaita joka yö paitsi sunnuntaisin. Pimeä valaistus, pehmeää jazzia ja tyylikäs sisustus. Huonona puolena $10 palvelumaksun ja $15 drinkkien lisäksi joudut maksamaan taikatempuissa käytetyistä kertakäyttötarvikkeista.


 * <drink name="Brewerkz" address="30 Merchant Rd #01-05/06" directions="Riverside Point, opp Clarke Quay" phone="+65-64387438" hours="12-24 päivittäin" price="$10" url="http://www.brewerkz.com/">Singaporen ensimmäinen mikropanimo on ollut auki kymmenen vuotta, ja nyt on tarjolla 12 eri olutlajia. Kuuden lasin "sampler set" maksaa $10.49. Sisä- ja ulkopaikkoja ja myöskin ruokatarjoilua. Lounasaikaan tuoppi voi maksaa vain $3.50.


 * <drink name="Em by the River" alt="" address="1 Nanson Road #01-05" directions="Gallery Hotel" phone="+65-683 9691" url="http://www.em-n-em.com/" hours="ma-pe 11-03, la-su 09-04" price="$10" lat="" long="" email="" fax="">Entinen Soundbar, tämä paikka on kahvila päivisin ja baari iltaisin.


 * <drink name="Long Bar" alt="" address="1 Beach Rd" directions="Raffles Hotel, 2nd floor" phone="+65-64121816" url="http://www.raffleshotel.com/longbar.html" hours="11:30-01:30" price="" lat="" long="">Kuuluisan Singapore Sling- drinkin syntymäpaikka.


 * <drink name="Breeze" address="33 Erskine Rd" directions="Scarlet Hotel" price="$15">Nimensä veroinen - Scarlet hotellin katolla sijaitsevassa ulkoilmabaarissa saa nauttia raikkaista tuulista. Pitkä drinkkilista ja väittää tarjoavansa kaupungin parhaimmat mojitot.

Tarjolla mm. Gippsland Gold-olutta, live-musiikkia melkein joka yö ja hauskoja teemailtoja.
 * <drink name="Prince of Wales Backpacker Pub" alt="" address="101 Dunlop St" directions="" phone="+65-62990130" url="http://www.pow.com.sg/" hours="" price="drinkit n. S$10 (puoli hinta asukkaille, dormi S$18, huone S$60)" lat="" long="">Australialainen kulmakapakka/hostelli kirkkaissa väreissä.

Kahvilat

 * <drink name="Cosafe Maid Café" alt="" address="30 Victoria Street #01-11" directions="CHIJMES" phone="+65-63392276" url="" hours="ti-su 12-02" price="kahvi $5, oluet ja viinit $10-" lat="" long="" email="" fax="">Singaporen ensimmäinen ja ainoa japanilaistyylinen tarjoilijakahvila. Ruoka ja juoma keskinkertaista, mutta se ei maksa juurikaan enemmän kuin Starbucksilla ja alkoholiakin on tarjolla.


 * <drink name="Cafe Le Caire" alt="" address="39 Arab Street" directions="" phone="+65-62920979" url="http://www.cafelecaire.com/" hours="päivittäin 10-05" price="" lat="" long="">Lähi-idän ruokaa jokseenkin singaporelaistuna. Reilut annokset ja paljon istumapaikkoja mutta viikonloppuisin voi olla hankala löytää istumapaikkoja. Ei alkoholitarjoilua.


 * <drink name="Next Door Cafe" alt="" address="34 Arab Street" directions="off Beach Road" phone="+65 6291 1351" url="http://www.nextdoorcafe.sg" hours="ti-su 12-24" price="" lat="" long="">Rauhallinen kahvila jossa on tarjolla 40 erilaista olutta ja hyvää pizzaa. Ei ilmastointia..


 * <drink name="Tea Chapter" address="9 Neil Rd" url="http://www.tea-chapter.com.sg/">Teekulttuuria kiinalaiseen tapaan. Teekuppi ja vinkkejä miten sitä valmistetaan oikealla tavalla alk. $8, hienoimmat teelajit ovat kalliimpia.


 * <drink name="Yixing Xuan Teahouse" address="30/32 Tanjong Pagar Road" url="http://www.yixingxuan-teahouse.com/">Kiinalainen teehuone/ravintola sekä teemyymälä. Ei niin tunnelmallinen paikka, mutta tee on erinomaista. Kokeile talon erikoisuutta: Beauty of the East.

Yökerhot

 * <drink name="Attica" address="3A River Valley Rd #01-03" directions="Clarke Quay" hours="Daily 5 PM-late" url="http://www.attica.com.sg/" phone="+65-63339973">Suosittu New York-tyylinen kerho neljässä osassa (baari, tanssilattia, chill-out terassi sekä jäsenkerho). Pukeudu siististi.


 * <drink name="Home" alt="" address="20 Upper Circular Rd" directions="" phone="+65-65382928" url="http://www.homeclub.com.sg/" hours="" price="drinkit $12, happy hour 18-21" lat="" long="">Avattu 2005, modernin ja retron sekoitusta.


 * <drink name="Zouk" alt="" address="17 Jiak Kim St" directions="" phone="+65-67382988" url="http://www.zoukclub.com.sg" hours="" price="sisäänpääsy $35 johon kuuluu kaksi drinkkiä" lat="" long="">Kaupungin tunnetuin yökerho jossa tanssilattioita ja viinibaari. Usein ulkomaisia DJ:tä.


 * <drink name="Number 5" address="5 Emerald Hill" phone="+65-67320818" url="http://www.emeraldhillgroup.com/" hours="ma-la 12-02, su 17-02">Mukava baari/yökerho vanhassa rakennuksessa. Kovempaa musiikkia alakerrassa, rauhallisempaa yläkerrassa. Kokeile Chilli Vodkaa tai Chilli Padi Vodkaa.


 * <drink name="One Rochester" address="1 Rochester Park" phone="+65-67730070" url="http://www.onerochester.com/" hours="18-01 päivittäin, sunnuntaisin aamiainen 09" price="$15">Kahden kerroksen kerho hyvällä viinibaarilla ja terassilla. DJ:t soittavat jazzia ja funkia ja tunnelma on kuin tulisi singaporelaisiin kotibileisiin.

Edulliset

 * <sleep name="Feel @ Home Backpackers Hostel" address="7A, Jalan Pinang" phone="+65-62939554" url="http://www.feelathome.com.sg/" price=" alkaen n. $20">Edullinen, mutta viihtyisä Hostelli Bugis-metroaseman kupeessa. Tarjoaa sekä sänkypaikkoja jaetuista huoneista, että yksityisen huoneen kahdelle.


 * <listing name="Hotel 81" alt="" address="" directions="" phone="+65-67678181" url="http://www.hotel81.com.sg" hours="" price="2hh alk. $49" lat="" long="" email="" fax="">Paikallinen ketju jolla on parikymmentä pientä edullista hotellia ympäri Singaporea.


 * <sleep name="Bugis Backpackers" alt="" address="162B Rochor Road" directions="" phone="" url="http://www.bugisbackpackers.com/" checkin="" checkout="" price="dormi $25" lat="" long="">Vanhan reppumatkailijan pyörittämä hostelli, hieman huonokuntoinen mutta hyvällä sijainnilla.


 * <listing name="Sentosa View" alt="" address="105 Spottiswoode Park Road" directions="KTM rautatieasema" phone="+65-91009123" url="http://SentosaView.com" hours="" price="Dorm $20-25" lat="" long="" email="book@sentosaview.com" fax="">Pieni mutta puhdas hostelli kerrostalon 23 kerroksella. Sijainti on hyvä jos tulet junalla Malesiasta, mutta muuten huono. Chinatown on kymmenen minuutin kävelymatkan päässä. Olohuoneessa televisio, tietokone, ilmainen wifi, aamiainen. Ei lukittavia kaappeja.


 * <sleep name="Home Sweet Home II" alt="" address="5A Yong Siak St" directions="" phone="+65-62225168" email="" fax="" url="" checkin="" checkout="" price="Dormi $12, 2hh $30">Toisessa kerroksessa asuntoalueella Chinatownin lounaisosassa, omistajana entinen reppumatkailija..


 * <sleep name="Hangout @ Mt.Emily" address="10A Upper Wilkie Road" directions="7 min mäkeä ylös MRT Little India-asemasta (exit A)" phone="+65-64385588" url="http://www.hangouthotels.com" price="Dormi $40, 2hh $120">Ei mitään turhaa, ainoastaan hauskaa!, on paikan motto. Todella puhdas ja uudet huonekalut. Ilmaiset nettitietokoneet, baari katolla, pesula, lukittavia kaappeja jne.


 * <sleep name="Pass By Bed and Breakfast" address="245 Jalan Besar" phone="+65-63960812" price="Dormi $18, 2hh $45" url="http://www.passbybackpackers.blogspot.com/">Mukava, puhdas, ystävällinen henkilökunta ja ilmastointi kaikissa huoneissa. Hintaan kuuluu aamiainen ja netti. Haittapuolena muoviin käärretyt patjat.

Keskihintaiset

 * <sleep name="Carlton Hotel" address="76 Bras Basah Road" phone="+65-63388333" price="$200-" url="http://www.carlton.com.sg/">Hieman vanhempi mutta puhdas keskinkertainen bisneshotelli hyvällä sijainnilla.

Entinen King's hotel on remontoitu ja näyttää nyt melkein uudelta. Tornin huoneet ovat hyviä, päärakennuksen huoneet vähemmän hyviä. Sijainti joen länsipäässä ei ole paras mahdollinen.
 * <sleep name="Copthorne King's" address="403 Havelock Road" phone="+65-67330011" url="http://www.copthornekings.com.sg/" price="$150-">.


 * <sleep name="The Elizabeth" address="24 Mount Elizabeth" phone="+65-67381188" price="$115" url="http://www.theelizabeth.com.sg/"> Jokseenkin kulunut historiallinen hotelli. Orchardille ei kuitenkaan ole pitkä matka.


 * <sleep name="Conrad Centennial" address="2 Temasek Blvd" phone="+65-63348888" url="http://www.conradhotels.com/en/ch/hotels/index.jhtml?ctyhocn=SINCICI" price="$290">Uusi hotelli Suntec City-ostoskeskuksen yhteydessä, erinomainen hinta-laatusuhde mutta matka lähimmälle metroasemalle on suhteellisen pitkä.


 * <sleep name="Beach Hotel Singapore" address="95 Beach Rd" phone="+65-63367712" url="http://www.beachhotel.com.sg/" price="alk.$100">Viisi minuuttia kävelyä Bugis MRT-asemalta.


 * <sleep name="Parkroyal on Kitchener" alt="" address="181 Kitchener Road" directions="" phone="+65-64283000" url="http://kitchener.singapore.parkroyalhotels.com/" checkin="" checkout="" price="$135" lat="" long="">Alueen paras hotelli, viisi minuuttia Mustafa ja Farrer Park MRT-asemilta. Hyvä hinta-laatu suhde.

Hintavat

 * <sleep name="Raffles Hotel" alt="" address="1 Beach Rd" directions="" phone="+65-63371886" url="http://www.raffleshotel.com/" checkin="" checkout="" price="$600" lat="" long="">Singaporen kuuluisin hotelli, täällä kehitettiin Singapore Sling -paukku ja ammuttiin saaren viimeinen tiikeri. Viiden tähden luksusta, vanhaa siirtomaahenkeä ja legendaarisen hyvää palvelua (henkilökuntaa on enemmän kuin asiakkaita), mutta hinnoittelukin on sen mukaista.


 * <sleep name="Fairmont Singapore" address="80 Bras Basah Road" directions="directly above Raffles Place MRT" phone="+65-63397777" url="http://www.fairmont.com/singapore" price="$300">Entinen Raffles the Plaza ja maailman korkein hotelli. Nyt ei kumpikaan mutta silti yksi Singaporen parhaimmista hotelleista: juuri remontoitu, erinomainen sijainti ja hyvä palvelu. Etelätornin huoneet ovat uudempia kuin pohjoistornin. Uima-allas jaettuna naapurin Swissotel The Stamfordin kanssa ja siksi usein täynnä.


 * <sleep name="Pan Pacific Singapore" address="7 Raffles Boulevard" directions="Marina Square" phone="+65-63368111" url="http://singapore.panpacific.com/" price="$220">Hieman vanhempi hotelli, remontoitu 2005. Erikoisuuksiin kuuluu 35-kerroksinen atrium ja hienot näkymät panoramahuoneista. Allas ja kuntosali remontoitiin 2006 ja näyttävät upeilta, huoneet sen sijaan ovat keskinkertaisia.

In the magnificently refurbished former Central Post Office, this is Raffles' closest competitor (in price as well) with an excellent location facing the Merlion on the south side of the river; the third-floor pool almost certainly has the best views in town. Rooms are modern in style and luxuriously furnished, but for the best views it's worth paying a little extra to avoid the Courtyard rooms and get a Quay or better.
 * <sleep name="Fullerton Hotel" address="1 Fullerton Square" phone="+65-67338388" url="http://www.fullertonhotel.com" price="$500">Rafflesin ykköskilpailija sijaitsee entisessä keskuspostissa. Erinomainen sijainti Merlion-patsasta vastapäätä, ja kolmannen kerroksen uima-altaasta on varmasti paras kaupunkinäkymä. Modernit ja yleelliset huoneet. Maksaessasi vähän lisää saat huoneen josta on näkymä Quaylle päin.


 * <sleep name="Swissotel Merchant Court" address="20 Merchant Road" phone="+65-63372288" url="http://singapore-merchantcourt.swissotel.com/" price="$200">Iso 476 huoneen hotelli Clarke Quaylla metroaseman vieressä. Joihinkin huoneisiin voi kuulua ääntä läheisiltä yökerhoilta ja joissakin huoneissa on paha haju.


 * <sleep name="Ritz-Carlton Millenia" address="7 Raffles Ave" phone="+65-63378888" price="$400" url="http://www.ritzcarlton.com/hotels/singapore/">Moderni, tyylikäs hotelli. Huoneet ovat isoja ja monista huoneista on hieno näkymä. Kuntosali, spa, uima-allas ja suosittu sunnuntaibrunssi.

Opiskele
Singaporessa on monta korkealaatuista yliopistoa kuten National University of Singapore ja Nanyang Technological University.

Työskentele
Singaporessa työskentelyyn tarvitaan työlupa, jonka saaminen tarkoittaa käytännössä että sinun pitää olla työpaikka jo valmiina ennen maahan saapumista.

Pysy turvassa
Singapore on maailman turvallisimpia maita ja siellä voi kävellä missä vaan, mihin aikaan vaan melko huoleti. Tervettä järkeä ei silti kannata täysin unohtaa, taskuvarkaita on satunnaisesti liikkeellä ja pöydän kulmalle jätetty känny tai käsilaukku voi joskus lähteä itsestään kävelemään.

Singapore on maantieteellisesti otollisessa paikassa muiden saarten suojaamana eikä maanjäristyksiä, tulivuoria, tsunameita tai muita ikävyyksiä ole.

Pysy terveenä
Terveysriskejä Singaporessa ei pahemmin ole, sillä hygienian taso on korkea ja vesijohtovettä voi juoda. Malariaa Singaporessa ei esiinny, mutta dengue-kuumetta kylläkin; keskustassa riski on olematon, mutta luonnonpuistojen viidakoissa vaeltaessa pitkät hihat ja hyttyskarkote ovat tarpeen.

Sairaanhoito on länsimaisella tasolla, mutta hinnat ovat edullisempia. Silti kannattaa hankkia kattava matkavakuutus ennen matkalle lähtöä.

Hätänumerot ovat 995 (ambulanssi, palokunta) sekä 999 (poliisi).

Kunnioita
Singaporen purukumilaki on ankara ja rangaistukset sen mukaisia. Älä koskaan sylje purukumia tai heitä roskia kaduille, ellet halua maksaa 1000 euron sakkoja. Muutenkin kaikenlaisesta ns. huonosta käytöksestä kuten punaista päin kävelemisestä, roskaamisesta tai julkisissa kulkuvälineissä syömisestä/juomisesta seuraa sakkoja.

Singaporessa asuu monenlaisia ihmisiä joilla on jokseenkin erilainen tapakulttuuri. Kuten muuallakin maailmassa: kunnioita heitä ja hekin kunnioittavat sinua. Kadulla voi kävellä t-paidassa, shortseissa ja sandaaleissa, mutta paremmissa ravintoloissa ja liiketapaamisissa käytetään mustaa pukua.

Jos viet joillekin lahjan, vältä eläinperäisiä tuotteita koska ne voivat aiheuttaa mielipahaa tavalla tai toisella. Myöskään valkoisia kukkia, kelloja ja veitsiä ei pidä antaa lahjaksi. Singaporelaiset muslimit ja osittain hindut eivät juo alkoholia.

Ota yhteyttä

 * [[Image:fi-flag.png|20px]] </do>

Singaporessa on kolmen operaattorin GSM-verkkoa (SingTel, StarHub ja MobileOne). Nettikahviloita on lähinnä kiinalaisessa ja intialaisessa kaupunginosissa. Singaporeen on rakenteilla maankattava ilmainen WLAN-verkko Wireless@SG johon tosin pitää rekisteröityä ensin. Postikortti mihin tahansa päin maailmaa maksaa 0,5 S$ ja pikkupaketit maksaa 3,5S$/100 g.

Jatka matkaa

 * Bintan &mdash; indonesialainen lomakohde alle tunnin laivamatkan päässä
 * Johor Bahru &mdash; portti sillan yli Malesiaan
 * Kuala Lumpur - Malesian pääkaupunki, 35 minuutin lennon tai 4-5 tunnin bussimatkan päässä.
 * Muu Kaakkois-Aasia - Singaporesta pääsee halvalla lennolla nopeasti kaikkiin seudun matkailukohteisiiin aina Balista Vietnamiin.

Singapore

Singapur Singapur Singapore Singapuro Singapur Singapour सिंगपुर Szingapúr Singapore シンガポール Singapore Singapur Cingapura Singapore Сингапур Singapore 新加坡 wts:Category:Singapore